stanford-oval/wikipedia huggingface dataset:
החאן הירושלמי
תולדות המבנה

המבנה הוקם בתקופת השלטון העות'מאני, החאן שימש בעיקר את עולי הרגל הנוצריים בדרכם מירושלים לכנסיית המולד בבית לחם, וביקור בשרידי כנסיית אלוני ממרא בחברון, וכן את עולי רגל היהודיים בדרכם מירושלים לקבר רחל בבית לחם ומערת המכפלה בחברון.
החאן מילא תפקיד חשוב עבור השיירות שהגיעו לירושלים לאחר שעת סגירת שערי ירושלים אשר בדרך כלל נסגרו כל ערב עם שקיעה, ונפתחו למחרת לאחר הזריחה, זאת כדי להגן על תושבי העיר מפאת הסכנות מחוץ לעיר כמו שודדים, וחיות טרף. המבנה הדו-קומתי משמש כאכסניה לחניית לילה של שיירות ולהגנה עליהן מהתנפלויות שודדי דרכים.
עם ההתפתחויות שעברה ירושלים בשלהי התקופה העות'מאנית, ובכללן שיפור מצב הביטחון, השארת שערי העיר פתוחים גם בלילות, ההתיישבות מחוץ לחומות והתפתחותה של מלונאות מודרנית בסגנון אירופי - איבד החאן את תפקידו כאכסניית דרכים לשיירות, הקרקע נרכשה על ידי הפטריארכיה היוונית אורתודוקסית כמו שטחים רבים בירושלים וסביבותיה, והוקם בו בית חרושת לייצור משי עבור בגדי כמורה, זאת במקביל לשימוש במרתפי המקום לאחסון יין עבור הטמפלרים שגרו בסמיכות. בתקופת המנדט הבריטי שימש האתר לאחסון תחמושת ובהמשך עם סיום המנדט ננטש. בשנות הארבעים והחמישים של המאה ה-20 שכנה באגף הדרומי של המבנה נגריית עץ ומקררים בבעלות משפחת פרנקל.
בשנת 1965, באורח אקראי, הגיע למבנה מנהלה האומנותי של קבוצת שחקנים חובבים בשם פיליפ דיסקין, ומצא מקום זה כמתאים לאכלוס את להקת השחקנים שהוא מנהל. בשנות ה-70 של המאה ה-20 עבר מתחם החאן שיפוץ מקיף בהנחייתו של אדריכל השימור נחום מלצר ובעידודו של ראש העיר טדי קולק. המתחם הוכשר לשמש מרכז תרבות ובילוי, המשמש בעיקר כמשכנו של תיאטרון החאן. אולם תיאטרון בן 238 מקומות ישיבה הוכשר במערה חצובה בסלע בחלקו הדרומי של המתחם. החצר הפנימית נוקתה מערימות פסולת, רוצפה מחדש ונשתלו בה עצים וערוגות פרחים, והמבנים שסביבה שוקמו מהריסותיהם והוסבו למשרדים, חדרי הלבשה ומסעדה. מערה חצובה נוספת הנפתחת אל החצר, קטנה יותר, הפכה למועדון לילה ("מועדון החאן") שהתמחה במופעי פולקלור ישראלי לתיירים, ובו הופיעה לאורך שנים יפה ירקוני ברפרטואר ישראלי ובינלאומי. לימים נסגר מועדון הלילה, וב-2003 הוסבה המערה ששיכנה אותו לאולם תיאטרון נוסף של תיאטרון החאן ("במה 2" או "האולם הקטן").
בצד התיאטרון, משמש אתר החאן גם כמקום בילוי פופולרי באווירת חצר ירושלמית טיפוסית. במקום פועלים בר ובית קפה המשמשים את באי התיאטרון בצד בליינים ירושלמיים, וחלקים מן המתחם ניתנים להשכרה לאירועים פרטיים.
תיאטרון החאן

תיאטרון החאן הפועל במקום הוא התיאטרון הרפרטוארי היוצר היחיד בירושלים. הכניסה לחאן שופצה, ניתן לה מראה קשתי שהפך לסימן ההיכר של המבנה - כחלק מהלוגו שלו. מתחם התיאטרון כולל שני אולמות - האולם הראשי ובו 238 מקומות ישיבה, שם מוצגות מרבית ההפקות הראשיות של התיאטרון, ואולם משני להופעות קטנות ומפגשים ובו 70 מקומות ישיבה.
התיאטרון הוקם ב-1968 ביוזמת ראש העיר טדי קולק. התיאטרון מעלה כשלוש עד חמש הפקות חדשות מדי שנה, ובסה"כ מעלה התיאטרון כ-200 הופעות בשנה במתחם הבית. החאן מנוהל כעמותה, שהוועד המנהל שלה מורכב מאישי ציבור ונציגי הגופים התומכים בה כספית - עיריית ירושלים, הקרן לירושלים ומשרד התרבות והספורט. בצד התמיכה הממסדית ממומנת פעילות התיאטרון מהכנסות עצמיות ומגיוס תרומות, בסיוע של אגודת ידידים פעילה.
לקריאה נוספת

איל מירון, ירושלים וכל נתיבותיה, הוצאת יד בן צבי, עמ' 229
הערות שוליים

↑  בספר "בספר ירושלים וכל נתיבותיה" נכתב כי מדובר בחאן מהתקופה הממלוכית. טענה זו מחוזקת לאור העובדה שבתקופה הממלוכית היו חאנים למשל חאן הסולטן, אך זה היה בתוך העיר העתיקה ולא מחוצה לה. עם זאת, למעט סורגי המבנה, אין באתר מאפייני בנייה ממלוכית.
↑  עד מחצית שנות השמונים של המאה ה-19 - 1875 (אין ודאות לשנה המדויקת) היו שערי ירושלים ננעלים בשקיעה ונפתחים מחדש עם הזריחה מפאת החשש משודדים וגנבים המסתובבים מחוץ לעיר העתיקה.
↑  בספר "שערי ירושלים" מאת הנוסע רבי משה שרייר, הוא מתאר את הסכנות ליהודי ירושלים במאה ה-19.
↑  בתוך החאן נותר עץ תות יחיד זכר לתקופה זו בעת פעילותו. ככל הנראה, המקום שימש גם כבית בד, ולכך עדות באבן הרכב שמקשטת את הגינה בכניסה למתחם מבפנים.
↑  היה גם ניסיון להביא את תעשיית המשי לארץ על ידי מושבות הברון רוטשילד - עליה ראשונה, אך ענף זה נמצא כלא כלכלי דיו.
↑  ראו כיתוב על השלט בצילום המבנה לפני שיקומו
↑  מקררים באותה עת היו בנויים מעץ ולכן אך טבעי היה שיהיו חלק מהנגרייה.
↑  אתר התיאטרון הישראלי, אוניברסיטת תל אביב, תיאטרון החאן
| --- | --- |
בקרת זהויות :  MusicBrainz: b9c43bf1-4cec-4d41-a75f-746b24b535ec
ה'תקי"ד

ה'תקי"ד (5,514) ובקיצור תקי"ד – היא שנה עברית  אשר החלה ביום א' בתשרי, אור ל-29 בספטמבר 1753, והסתיימה ביום כ"ט באלול, 16 בספטמבר 1754.
המולד של תשרי חל ביום חמישי, 20 שעות ו-135 חלקים. לפיכך זו שנה מסוג זחא. איננה מעוברת, ואורכה 353 ימים.
זו שנה חמישית לשמיטה, ושנת 4 במחזור העיבור ה-291. תקופת ניסן שבשנה זו היא תחילת שנת 26 (סימנה כולזז) במחזור השמש ה-197.
שנה זו היא שנת 1,685 לחורבן הבית, ושנת 2,065 לשטרות.
נפטרו

כ"ג באייר - רבי שמואל פלורנטין, רב ופוסק הלכה מחכמי יהדות סלוניקי, מחבר ספר השו"ת "עולת שמואל".
לוח שנה > מאפייני לוח השנה

שנה מסוג זחא, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
הדרקון של ואוול

פסל המתכת בדמותו של הדרקון של ואוול, במהלך יריקת האש
הדרקון של וַאוֶול (בפולנית: Smok Wawelski) הוא דרקון ידוע בפולקלור הפולני כבר מהמאה ה-13. לפי האגדה, הדרקון חי במערה למרגלות גבעת ואוול, על גדות הנהר ויסלה, בתחומי העיר קרקוב, אשר באותה עת הייתה בירת פולין. הדרקון היה ניזון מבשר אדם וכדי לרצותו היו מוגשים לו מדי שבוע מנחות בקר. הוא הובס לבסוף בתחבולת מלכותית: הנסיכים הגישו לו פרות-דמה ממולאות גופרית. הנסיך הצעיר שרצה לזכות לבדו במלוא התהילה רצח את אחיו הבכור ובעקבות זאת הוגלה מן הממלכה. בשל כך הנסיכה וונדה היא זאת שתפסה את כס השלטון אחרי אביה. בחלק מהמסורות קוטל הדרקון הוא האח הבכור או המלך בעצמו.
הדרקון מונצח על ידי פסל הניצב עד היום בקתדרלת ואוול על התל הנושא את אותו השם, וכן תבליט המנציח את הנסיך הפולני קרקוס, מייסד קרקוב, אשר הביס את הדרקון, ולפי האגדה הקים מצודה במקום.
בשנת 1970 הוקם פסל מתכת בדמותו של הדרקון, מול המערה, והותקן בו מנגנון המדמה יריקת אש בכל 5 דקות. לאחרונה שודרג הפסל, כך שבנוסף ניתן להפעיל אותו על ידי שליחת הודעת טקסט מהטלפון הנייד עם שם הדרקון למספר ייעודי.
את שמו של הדרקון נושאים הפרסים המוענקים בפסטיבל הקולנוע של קרקוב.
הערות שוליים

↑  Joseph A. McCullough, Dragonslayers: From Beowulf to St. George, Bloomsbury Publishing, 2013, 66-67.
ערך זה הוא קצרמרבנושא פולין. אתם מוזמנים לתרום לוויקיפדיה ו.
הגירה בלתי חוקית לארצות הברית

שלט אזהרה במעבר הגבול בין ארצות הברית לבין קנדה
הגירה בלתי חוקית לארצות הברית מתייחסת להגירה של תושבים אשר אינם אמריקאים לארצות הברית תוך כדי הפרת חוקי ההגירה והאיזרוח של ארצות הברית.
הגירה בלתי חוקית לארצות הברית נחשבת לפי החוקים האמריקאים לעבירה שהעונש עליה לרוב הוא גירוש. כניסה לארצות הברית דרך הגבול ללא אישור ממשלתי או ללא ויזת תייר נחשבת לעבירה השכיחה ביותר. כניסה לארצות הברית לעבודה עונתית ללא האישורים הממשלתיים המתאימים מסווגת בדרך כלל אף היא כהגירה בלתי חוקית, אפילו כאשר כוונתו של הנאשם לחזור לארצו כאשר עונת העבודה תסתיים. הובלה מאורגת של מהגרים בלתי-חוקיים או סיוע שיטתי בכניסתם למדינה עלול להוביל לתביעה בגין הפרת חוק RICO (החוק ללוחמה בפשע מאורגן), הטומנת בחובה עונשים כבדים ביותר.
שירותי ההגירה והאזרחות של ארצות הברית (USCIS) היא הסוכנות הפדרלית הראשית האחראית לאכיפת חוקי ההגירה והאיזרוח בארצות הברית.
אוכלוסיית המהגרים הבלתי חוקיים בארצות הברית מוערכת כיום בכ-12 מיליון בני אדם. ההערכה היא כי 57% מן המהגרים הבלתי חוקיים מגיעים במקור ממקסיקו, 24% משאר אמריקה הלטינית, ו-19% ממקומות אחרים בעולם.
עבודה והגירה בלתי חוקית בארצות הברית

העונש על לכידת עובד/ת בלתי-חוקי/ת בארצות הברית הוא מעצר ל-10 ימים, קנס כספי, ואיסור כניסה של 10 שנים, עד לכל החיים לארצות הברית. סעיפי האישום יכולים להיות: הונאה נגד ארצות הברית, הונאת ויזה, סיוע למהגרים לא חוקיים, הלבנת כספים ועוד. לחברות אלו משתלם לשדל עובדים שכאלו להגיע לעבוד בארצות הברית, שכן הם נאלצים לשלם חלק נכבד ממשכורותם לתשלום שכירות המגורים, שנמצא בבעלות החברה המעסיקה, דבר המגדיל את רווחי החברות ומייצר תעסוקה לעורכי הדין של חברות אלו. בנוסף לשוטרים המקומיים והפדרליים, לרשויות הפדרליות, לאוניברסיטאות וכו'. אך מעמידות את העובדים במצב של אפשרות לכליאה ומעצר, בנוסף מונע אפשרות תעסוקה של עובדים אלו במשרדים הממשלתיים במדינת ישראל לאחר שובם ארצה. כשלרשות הפדרלית כל האמצעים לאתר עובדים ייעודיים אלו טרם הכניסה לארצות הברית ומניעת כניסתם. במקרה והחברה מספיק רווחית ומעוניינת להעסיק עובד, החברה עצמה תכסה את עלויות ההכשרה המקצועית, הוצאת אשרת העבודה ואף הוצאת האזרחות הרלוונטית.
גורמים

ישנם תמריצים רבים המושכים זרים לארצות הברית. רוב המהגרים הבלתי חוקיים המגיעים לאמריקה מגיעים למען הזדמנויות טובות יותר לתעסוקה, מידה רבה יותר של חופש, הימנעות מדיכוי פוליטי, חופש מאלימות, רעב ואיחוד משפחות.
סקרים בינלאומיים של ארגון גאלופ מ-2013 עד 2016 ב-156 מדינות זרות מצאו שכ-147 מיליון מבוגרים יעברו לארצות הברית, אם היו יכולים, מה שהופך אותה למדינת היעד הרצויה ביותר עבור מהגרים פוטנציאליים ברחבי העולם, ואחריה גרמניה וקנדה.
ראו גם

הגירה לארצות הברית
חוקי האזרחות (ארצות הברית)
חטיפה
הערות שוליים

↑  RICO and Its Burgeoning Relationship with Immigration Law - Employers Facing RICO Claims for Employing Unauthorized Workers, מאי 2008
↑  אירה אימרגליק‏, "מי שמבטיח עבודה חוקית בעגלות בארה"ב - פשוט משקר", באתר וואלה, 11 במרץ 2016
↑  עבודה לא חוקית בארה"ב.
↑  נורית יוחנן, שקר העבודה בעגלות: "לא מגרדים את ה-1,000 דולר בחודש", באתר ynet, 4 בנובמבר 2016
ערך זה הוא קצרמרבנושא ארצות הברית. אתם מוזמנים לתרום לוויקיפדיה ו.
הוולקירה

ולקיריה במעופה, איור מאת ארתור רקהאם
הוולקירה (בגרמנית: Die Walküre) הוא שמה של האופרה השנייה ביצירתו של ריכרד וגנר "טבעת הניבלונג" ומשך ביצועה כארבע שעות וחצי. טבעת הניבלונג היא טטרלוגיה (יצירה המורכבת מארבע יצירות שונות) אפית המבוססת באופן רופף על "שירת הניבלונגים", אגדות גרמניות פאגאניות ומיתולוגיה נורדית. האופרה הושלמה בשנת 1856, אך הצגת הבכורה הועלתה רק בשנת 1870 בעיר מינכן.
בתחילת המערכה השלישית מושמע הקטע המפורסם "דהרת הוולקירות", המושמע בקונצרטים כקטע מוזיקלי העומד בפני עצמו. הקטע שימש את הבמאי פרנסיס פורד קופולה בסרט "אפוקליפסה עכשיו" כמוזיקת רקע למתקפת מסוקים על כפר וייטנאמי.
הדמויות

זיגמונד - טנור
הונדינג - בס
ווטאן, אל - באס-באריטון
זיגלינדה - סופרן
ברונהילדה, ולקיריה - סופרן
פריקה, אשת ווטאן - מצו-סופרן
עלילה

העלילה היא עלילת המשך לאופרה "זהב הריין".
ווטאן שומע מארדה, אלת האדמה, כי לנטילת הטבעת על ידי אלבריך יהיו השלכות חמורות על גורל האלים. לו ולארדה, אלת האדמה, נולדות תשע ואלקירות, לוחמות הרוכבות על גבי סוסים ומלוות את נשמותיהם של גיבורי המלחמה שנפלו בקרב לוולהאלה, מעון האלים. הגיבורים מגינים על ולהאלה מפני התקפת הניבלונגים, אך אין בכך די. כדי לזכות שוב בטבעת, חייב לקום גיבור-על. ווטאן מביא לעולם את זיגמונד וזיגלינדה, אך הלוחם הונדינג הורג את אמם של השניים, לוקח את האחות ומשאיר את זיגמונד לבדו.
עלילה > מערכה ראשונה

סערה מתחוללת בחוץ. זיגמונד מחפש מחסה. הוא מוצא את ביתו של הלוחם הנודע הונדינג. הונדינג אינו נמצא בבית, אלא רק אשתו האומללה, זיגלינדה. זיגמונד אומר לה כי הוא נמלט מאויבים. זיגלינדה נותנת לו מחסה ואף מאכילה ומשקה אותו. כאשר הסערה שוככת, זיגמונד מספר לה שהוא מקולל ומביא מזל רע לכל מקום שאליו הוא הולך, ושהחליט לעזוב את ביתה לפני שימיט גם עליה קללה. היא מפצירה בו שלא ילך ואומרת לו שאי אפשר להביא קללה לבית שממילא מקולל.
כאשר הונדינג מופיע, זיגמונד מספר לו את סיפורו. הונדינג מזהה את זיגמונד, מציע לו אירוח ללילה אך זומם להורגו בבוקר. תוך כדי הכנת ארוחת הערב מוסכת זיגלינדה סם הרדמה במשקהו של הונדינג. היא נמשכת אל זיגמונד, והוא מביע את אהבתו אליה. היא מגלה לו שהם אח ואחות.
זיגלינדה מראה לזיגמונד חרב נעוצה בעץ. את החרב יוכל להוציא רק הגיבור שיבוא להצילה (כך הבטיח לה נווד זקן (שלא היה אלא האל ווטאן) שנעץ שם את החרב לפני שנים רבות). זיגמונד שולף את החרב בקלות, ויחד הם נמלטים מביתו של הונדינג.
עלילה > מערכה שנייה

מעבר הרים סלעי. ווטאן מורה לבתו, הוולקיריה ברונהילדה, לצאת ולהגן על זיגמונד. האלה פריקה כועסת על זיגמונד וזיגלינדה ורוצה להענישם על גילוי עריות וניאוף. הסיבה האמיתית היא שפריקה יודעת שווטאן הוא אביהם של השניים. ווטאן מסכים בחוסר רצון. הוא מורה לברונהילדה לסייע להונדינג ולהביא למותו של בנו האהוב זיגמונד. היא משיגה את זיגמונד ומבשרת לו על מותו הצפוי.
זיגמונד מסרב לבוא אחריה לוולהאלה, ברצותו להילחם בהונדינג. ברונהילדה, נפעמת מאומץ לבו, מחליטה לעזור לו בניגוד למצוות אביה.
הונדינג מגיע אל מעבר ההרים והדו-קרב מתחיל. ידו של זיגמונד על העליונה, אלא שאז מתערב ווטאן, מנתץ את חרבו של זיגמונד (שהוא עצמו, מחופש לנווד זקן, השאיר), והונדינג הורג את זיגמונד הבלתי חמוש. או אז הורג ווטאן את הונדינג.
עלילה > מערכה שלישית

במבוא למערכה זו משמיעה התזמורת את הקטע המפורסם "דהרת הוולקירות".
הוולקירות שבות משדה הקרב. הן נושאות איתן אל הוולהאלה גופות של גיבורים שנפלו בקרב. הן משתאות למראה ברונהילדה המלווה בזיגלינדה החיה. ברונהילדה מבקשת עזרה, אך בקשתה נדחית. אחיותיה יראות מאביהן ווטאן. ברונהילדה מגלה שזיגלינדה הרה, ומנבאת לה שתלד בן ושמו יהיה זיגפריד.
ווטאן, בחמת זעם, מטיל על ברונהילדה עונש נורא: היא תחדל מלהיות ולקיריה, תהפוך לבת-תמותה ותיפול לתרדמה על ראש ההר, שם תהיה נתונה לחסדיהם של העוברים והשבים. ברונהילדה מבקשת רחמים: היא בסך הכול ביקשה לקיים את רצונו האמיתי של ווטאן. רחמיו של ווטאן נכמרים עליה והוא פורש מסביבה מעגל קסום של להבות, שירתיעו את כל הגברים מלבד הגיבור האחד שיוכל להן, והוא יהיה בחיר לבה.
האופרה מסתיימת כשברונהילדה ישנה על צוק הסלע.
זיגלינדה משקה את זיגמונד המותש, איור מאת ארתור רקהאם
הונדינג הורג את זיגמונד
ה'תקט"ו

ה'תקט"ו (5,515) ובקיצור תקט"ו – היא שנה עברית  אשר החלה ביום א' בתשרי, אור ל-17 בספטמבר 1754, והסתיימה ביום כ"ט באלול, 5 בספטמבר 1755.
המולד של תשרי חל ביום שלישי, 4 שעות ו-1011 חלקים. לפיכך זו שנה מסוג גכה. איננה מעוברת, ואורכה 354 ימים.
זו שנה שישית לשמיטה, ושנת 5 במחזור העיבור ה-291. תקופת ניסן שבשנה זו היא תחילת שנת 27 (סימנה כזיאא) במחזור השמש ה-197.
שנה זו היא שנת 1,686 לחורבן הבית, ושנת 2,066 לשטרות.
נולדו

רבי שלום אולמן, הידוע בכינוי רבי שלום חריף, רב העיר ואב"ד באנשבאך ומחבר הספר "דברי ר"ש"
נפטרו

רבי יצחק בכר דוד, רב בקושטא ומגדולי רבני דורו, מחבר הספר "דברי אמת".
י"ז בתמוז - הרב יצחק הכהן רפפורט, פוסק באיזמיר ובירושלים. בסוף ימיו כיהן במשרת הראשון לציון. (נולד בה'תמ"ה)
לוח שנה > מאפייני לוח השנה

שנה מסוג גכה, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
היסטוריה של עם ישראל
ה'תק"ץ

ה'תק"ץ או ה'תק"צ (5,590) ובקיצור תק"ץ או תק"צ – היא שנה עברית  אשר החלה ביום א' בתשרי, אור ל-28 בספטמבר 1829, והסתיימה ביום כ"ט באלול, 17 בספטמבר 1830.
המולד של תשרי חל ביום שני, 14 שעות ו-355 חלקים. לפיכך זו שנה מסוג בשה. איננה מעוברת, ואורכה 355 ימים.
זו שנה רביעית לשמיטה, ושנת 4 במחזור העיבור ה-295. תקופת ניסן שבשנה זו היא תחילת שנת 18 (סימנה יחלדז) במחזור השמש ה-200.
שנה זו היא שנת 1,761 לחורבן הבית, ושנת 2,141 לשטרות.
אירועים

כ"א בסיוון – צרפת מתחילה את השתלטותה על אלג'יריה.
הוקם כולל חבת ירושלים, כולל לארגון ותמיכה של עולי גליציה ביישוב הישן.
נולדו

רבי שלמה זלמן שניאורסון, האדמו"ר השני בחסידות קאפוסט, ענף של חסידות חב"ד. (נפטר בכ"ז באייר ה'תר"ס)
נפטרו

ד' בטבת – רבי משה זאב מרגליות, רב ופוסק הלכה ליטאי, רבן של טיקטין וביאליסטוק ומחבר הספרים "מראות הצובאות" ו"אגודת אזוב". (נולד בה'תקכ"ח)
שבט – רבי יצחק טייב, ראש רבני תוניס, ומחבר "ערך השולחן" על שולחן ערוך.
ה' בסיוון – רבי יעקב מאיר, רבה של שטרסבורג ושל חבל הריין התחתון, מחברי הסנהדרין של פריז.
ג' באב – תמר'ל ברגסון, אשת עסקים ונדבנית יהודיה-פולנית, מגדולי פטרוני תנועת החסידות.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
ה'רמ"ה

ה'רמ"ה (5,245) ובקיצור רמ"ה – היא שנה עברית  אשר החלה ביום א' בתשרי, אור ל-20 בספטמבר 1484 (לפי הלוח היוליאני, שהיה נהוג אז), והסתיימה ביום כ"ט באלול, 9 בספטמבר 1485.
המולד של תשרי חל ביום שני, 13 שעות ו-264 חלקים. לפיכך זו שנה מסוג בשה. איננה מעוברת, ואורכה 355 ימים.
זו שנה שנייה לשמיטה, ושנת 1 במחזור העיבור ה-277. תקופת ניסן שבשנה זו היא תחילת שנת 9 (סימנה טלזא) במחזור השמש ה-188.
שנה זו היא שנת 1,416 לחורבן הבית, ושנת 1,796 לשטרות.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
הזרקת DLL

הזרקת DLL (באנגלית: DLL injection) היא טכניקה המשמשת להפעלת קוד בתוך מרחב הכתובות (אנ') של תהליך אחר על ידי אילוץ התהליך האחר לטעון ספריית קישור דינמי (DLL). השימוש בהזרקת DLL נעשה לעיתים קרובות במטרה להשפיע על התנהגותה של תוכנה כלשהי באופן שמחבריה לא חזו או התכוונו. לדוגמה, הקוד המוזרק יכול לבצע יירוט קריאה לשגרה או הודעה המועברת בין תוכניות (Hooking).
שיטות להזרקת DLL > Microsoft Windows

ישנן מספר דרכים לבצע הזרקת קוד במערכת ההפעלה Microsoft Windows:
קובצי DLL המפורטים בערך ה-Registry HKEY_LOCAL_MACHINE\SOFTWARE\Microsoft\Windows NT\CurrentVersion\Windows\AppInit_DLLs נטענים בכל תהליך הטוען את User32.dll.
קובצי DLL הרשומים תחת מפתח הרישום HKEY_LOCAL_MACHINE\SYSTEM\CurrentControlSet\Control\Session Manager\AppCertDLLs נטענים בכל תהליך הקורא לפונקציות ה-Win32 API הבאות: CreateProcess, CreateProcessAsUser, CreateProcessWithLogonW, CreateProcessWithTokenW ו-WinExex.
פונקציות המבצעות פעולות על תהליכים כמו CreateRemoteThread מאפשרות להזריק DLL לתוכנה בזמן ריצה. הזרקת DLL מסוג זה נעשית במספר שלבים:
פתיחת Handle (אנ') לתהליך מרוחק. ניתן לעשות זאת על ידי יצירת תהליך חדש או על ידי שימוש בתוצרים של תהליך קיים: למשל, חלון בעל שם ידוע שנוצר במסגרת התהליך או השגת רשימת של התהליכים הרצים בזמן מסוים ואיתור התהליך הרצוי על פי השם של קובץ ההרצה שלו.
כדי לשמור את המחרוזת של התהליך שמתארת את הנתיב של ה-DLL בזיכרון של התהליך המרוחק, יש להקצות זיכרון בתהליך המרוחק ולהעתיק אליו את המחרוזת עם הנתיב של ה-DLL (שיועבר לפונקציה LoadLibrary).
יצירת ת'רד בתהליך המרוחק. כאשר פותחים ת'רד חדש, מעבירים לו כתובת אשר ממנה יש להתחיל את הריצה. על מנת לבצע הזרקת DLL, יש להעביר את הכתובת של הפונקציה LoadLibrary, יחד עם הכתובת של הנתיב של ה-DLL המוזרק בתוך התהליך המרוחק, אשר נשמרה בזיכרון של התהליך המרוחק בשלב השני.
לקריאה נוספת

אורי חדד, המדריך למזריק (DLL) המתחיל, Digital Whisper גיליון 118, עמ' 1–31
אוראל ארד, Code Injection, Digital Whisper גיליון 13, עמ' 1–16
הערות שוליים

↑  "CreateProcess". Platform SDK for Windows XP SP2. Microsoft. נבדק ב-31 באוגוסט 2008. {{cite web}}:  (עזרה)
↑  "GetWindowThreadProcessId Function". Platform SDK for Windows XP SP2. Microsoft. נבדק ב-31 באוגוסט 2008. {{cite web}}:  (עזרה)
↑  "EnumProcesses". Platform SDK for Windows XP SP2. Microsoft. נבדק ב-31 באוגוסט 2008. {{cite web}}:  (עזרה)
↑  "GetModuleBaseName". Platform SDK for Windows XP SP2. Microsoft. נבדק ב-31 באוגוסט 2008. {{cite web}}:  (עזרה)
↑  "VirtualAllocEx". Platform SDK for Windows XP SP2. Microsoft. נבדק ב-31 באוגוסט 2008. {{cite web}}:  (עזרה)
↑  "WriteProcessMemory". Platform SDK for Windows XP SP2. Microsoft. נבדק ב-31 באוגוסט 2008. {{cite web}}:  (עזרה)
↑  "CreateRemoteThread". Platform SDK for Windows XP SP2. Microsoft. נבדק ב-31 באוגוסט 2008. {{cite web}}:  (עזרה)
↑  "LoadLibrary". Platform SDK for Windows XP SP2. Microsoft. נבדק ב-31 באוגוסט 2008. {{cite web}}:  (עזרה)
ה'רמ"ט

ה'רמ"ט (5,249) ובקיצור רמ"ט – היא שנה עברית  אשר החלה ביום א' בתשרי, אור ל-6 בספטמבר 1488 (לפי הלוח היוליאני, שהיה נהוג אז), והסתיימה ביום כ"ט באלול, 26 באוגוסט 1489.
המולד של תשרי חל ביום השבת, 13 שעות ו-241 חלקים. לפיכך זו שנה מסוג זשג. איננה מעוברת, ואורכה 355 ימים.
זו שנה שישית לשמיטה, ושנת 5 במחזור העיבור ה-277. תקופת ניסן שבשנה זו היא תחילת שנת 13 (סימנה יגלהא) במחזור השמש ה-188.
שנה זו היא שנת 1,420 לחורבן הבית, ושנת 1,800 לשטרות.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
ה'תק"ף

ה'תק"ף או ה'תק"פ (5,580) ובקיצור תק"ף או תק"פ – היא שנה עברית  אשר החלה ביום א' בתשרי, אור ל-20 בספטמבר 1819, והסתיימה ביום כ"ט באלול, 8 בספטמבר 1820.
המולד של תשרי חל ביום ראשון, 19 שעות ו-303 חלקים. לפיכך זו שנה מסוג בשה. איננה מעוברת, ואורכה 355 ימים.
זו שנה ראשונה לשמיטה, ושנת 13 במחזור העיבור ה-294. תקופת ניסן שבשנה זו היא תחילת שנת 8 (סימנה חיהז) במחזור השמש ה-200.
שנה זו היא שנת 1,751 לחורבן הבית, ושנת 2,131 לשטרות.
אירועים

י"ד בשבט - גילוי אנטארקטיקה
כ"ט באדר - מדינת מיין מצטרפת לארצות הברית
נפטרו

ד' בסיוון - רבי שלמה אסבאג, אב בית הדין ורבה של מרקש.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
ה'רל"ט

ה'רל"ט (5,239) ובקיצור רל"ט – היא שנה עברית  אשר החלה ביום א' בתשרי, אור ל-29 באוגוסט 1478 (לפי הלוח היוליאני, שהיה נהוג אז), והסתיימה ביום כ"ט באלול, 15 בספטמבר 1479.
המולד של תשרי חל ביום שישי, 18 שעות ו-189 חלקים. לפיכך זו שנה מסוג זחג. היא מעוברת, ואורכה 383 ימים.
זו שנה שלישית לשמיטה, ושנת 14 במחזור העיבור ה-276. תקופת ניסן שבשנה זו היא תחילת שנת 3 (סימנה גיוא) במחזור השמש ה-188.
שנה זו היא שנת 1,410 לחורבן הבית, ושנת 1,790 לשטרות.
לוח שנה > מאפייני לוח השנה

שנה מסוג זחג, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
הדרבי של מינסק

הדרבי של מינסק — הוא שמו של משחק הדרבי בין מועדוני הכדורגל הגדולים בעיר: דינמו מינסק ומינסק.
שתי הקבוצות הן היריבות הגדולות ביותר בעיר. בשנים האחרונות מינסק מתחזקת על חשבונה של דינמו, וכל משחק בין השניים מהווה מפגש מתוח. דינמו מינסק משחקת באצטדיון דינמו, בעל קיבולת של 22,246 איש. בעוד מינסק משחקת באצטדיון מינסק הקטן, המכיל 3,000 מושבים בלבד. למעט הקלאסיקו הבלארוסי, זהו משחק הדרבי המתוח ביותר, ואף על פי שבמינסק ישנה קבוצת אנרגטיק מינסק שמתמודדת אף היא בליגת העל הבלארוסית בכדורגל היא נחשבת למועדון קטן יחסית.
לדינמו ומינסק אין היסטוריה ארוכה ומפוארת של מפגשים מתוחים. למעשה לדינמו לא הייתה מתחרה עירונית עד להקמת קבוצת מינסק בשנת 2006, למעט זמן קצר כשהתקיימה דינמו-93 מינסק. בתקופת מגפת הקורונה, זכה משחק הדרבי להתעניינות חריגה, בעקבות היותה של ליגת העל הבלארוסית בכדורגל הליגה היחידה ביבשת אירופה שהמשיכה להתנהל.
בתקופת ברית המועצות אומנם התקיימו קבוצות כמו טורפדו מינסק ופרטיזן מינסק, אך הן לא היוו יריבות לדינמו שהתמודדה בליגת העל הסובייטית בכדורגל, והייתה המועדון הבלארוסי היחיד בליגה זו. לשם דוגמה, בשנות התשעים של המאה העשרים ועד 2019, דינמו פגשה את טורפדו 33 פעמים וניצחה אותה 23 פעמים (5 משחקים בלבד הסתיימו בשוויון); את פרטיזן דינמו פגשה 14 פעמים, ניצחה אותה 9 פעמים כששלושה משחקים הסתיימו בתיקו.
השוואת תארים

|  | דינמו מינסק | מינסק |
| --- | --- | --- |
| אליפות ברית המועצות | 1 | 0 |
| אליפות בלארוס | 7 | 0 |
| גביע בלארוס | 3 | 1 |
| הסופרקאפ הבלארוסי | 1 | 0 |
| סך הכל | 12 | 1 |
אצטדיוני הקבוצות

| מינסק |
| --- | --- |
אצטדיון מינסק
תכולה: 3,000

דינמו מינסק
אצטדיון דינמו
תכולה: 22,246
הערות שוליים

↑  http://wildstat.ru/p/1/ch/all/club1/BLR_FC_Minsk/club2/BLR_Dinamo_Minsk Статистика встреч
ФК Минск – Динамо Минск
↑  צפו: מוז'יר הפתיעה עם 1:2 על באטה השוקעת, באתר ערוץ הספורט, 29 במרץ 2020
1 2  What ARE they thinking? As the rest of the world bunkers down amid coronavirus crisis, it's business as usual in Belarus as incredible images emerge of the Minsk derby being played in front of a full crowd
↑  ספורט 5
↑  Мир увидел, что такое минское дерби: «Динамо» почти отыгралось с 0:3 (в меньшинстве), фанаты оголились по торс
ה'תקט"ז

ה'תקט"ז (5,516) ובקיצור תקט"ז – היא שנה עברית  אשר החלה ביום א' בתשרי, אור ל-6 בספטמבר 1755, והסתיימה ביום כ"ט באלול, 24 בספטמבר 1756.
המולד של תשרי חל ביום השבת, 13 שעות ו-807 חלקים. לפיכך זו שנה מסוג זשה. היא מעוברת, ואורכה 385 ימים.
זו שנת שמיטה, ושנת 6 במחזור העיבור ה-291. תקופת ניסן שבשנה זו היא תחילת שנת 28 (סימנה כחיבז) במחזור השמש ה-198.
שנה זו היא שנת 1,687 לחורבן הבית, ושנת 2,067 לשטרות.
נולדו

כ"ה בשבט - וולפגנג אמדאוס מוצרט, מלחין אוסטרי (נפטר ב-ה'תקס"ב)
נפטרו

י"ד בשבט - רבי יעקב יהושע פלק, מגדולי האחרונים. רבן של לבוב, ברלין ופרנקפורט על המיין. מחבר סדרת ספרי "פני יהושע" על התלמוד הבבלי (נולד ה'תמ"א).
י' בתמוז - רבי ישראל יעקב אלגאזי, הראשון לציון.
לוח שנה > מאפייני לוח השנה

שנה מסוג זשה, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
ה'תקי"ב

ה'תקי"ב (5,512) ובקיצור תקי"ב – היא שנה עברית  אשר החלה ביום א' בתשרי, אור ל-20 בספטמבר 1751, והסתיימה ביום כ"ט באלול, 8 בספטמבר 1752.
המולד של תשרי חל ביום שני, 13 שעות ו-830 חלקים. לפיכך זו שנה מסוג בשה. איננה מעוברת, ואורכה 355 ימים.
זו שנה שלישית לשמיטה, ושנת 2 במחזור העיבור ה-291. תקופת ניסן שבשנה זו היא תחילת שנת 24 (סימנה כדידז) במחזור השמש ה-197.
שנה זו היא שנת 1,683 לחורבן הבית, ושנת 2,063 לשטרות.